《清明日增城客次恭怀家慈 其一》
明代·梁宪

去年今日节，侍母奉鸡豚。膝下立诸子，怀中抱幼孙。

扶舆花满径，酌酒果当轩。语笑风帘外，盘蔬款弟昆。

作者简介：梁宪（一六二四—一六八三？），字绪仲。东莞人。明思宗崇祯间任推官。后栖隐罗浮。著有《梁无闷集》、《黄冠闷语》。事见民国张其淦《东莞诗录》卷二二。梁宪诗，以北京图书馆藏清初刻本《梁无闷集》为底本。